Iroq 37ta davlat fuqarolariga vizalarni bekor qildi

Endilikda hukumat tomonidan tasdiqlangan ro‘yxatga kiritilgan davlatlar tadbirkorlari va kompaniyalari vakillari Iroqqa kirish uchun 75 dollar miqdoridagi bojni to‘lab, mamlakatda 2 oy davomida qolishlari mumkin bo‘ladi. Ro‘yxatga BMT Xavfsizlik kengashining doimiy a'zolari (AQSh, Rossiya, Britaniya, Fransiya va Xitoy), Yaponiya, Janubiy Koreya, Kanada, Avstraliya, Yangi Zelandiya va Shveytsariya kiritilgan.      
Biroq Iroqqa chegarada boj to‘lagach kirish huquqini oladiganlar Iroq fuqarolari va sayyohlar uchun majburiy bo‘lgan koronavirusga test topshirishdan ozod etilmaydilar.   
Ayni vaqtda Iroq koronavirusga chalinganlar va undan vafot etganlar soni bo‘yicha Yaqin sharq davlatlari orasida 1-o‘rinni egallamoqda. Mamlakatda virusga chalinganlar soni 790 mingga, qurbonlar soni 14 mingga yaqinni tashkil qilmoqda.